ai4bharat/Pralekha huggingface dataset:
ଭାରୀ ଉଦ୍ୟୋଗ ମନ୍ତ୍ରଣାଳୟ
ପ୍ରଧାନମନ୍ତ୍ରୀଙ୍କ କୋଭିଡ଼ ମହାମାରୀ ପରିସ୍ଥିତିର ମୁକାବିଲା ଉପାୟକୁ ବିଶିଷ୍ଟ ଅଟୋମୋବାଇଲ୍ ଶିଳ୍ପପତିମାନଙ୍କ ପ୍ରଶଂସା
• ଏହି ସେକ୍ଟରର ପୁନରୁତ୍ଥାନ ଲାଗି ପଦକ୍ଷେପ ଗ୍ରହଣ ପାଇଁ ପ୍ରସ୍ତାବ
• ଜୀବନଜୀବିକା ଓ ସଂପଦ ସଞ୍ଚାଳନ ପ୍ରସଙ୍ଗରେ ବିସ୍ତୃତ ଆଲୋଚନା; ଶ୍ରୀ ପ୍ରକାଶ ଜାଭଡ଼େକର
କେନ୍ଦ୍ର ଭାରୀ ଶିଳ୍ପ ଓ ସରକାରୀ ଉଦ୍ୟୋଗ ମନ୍ତ୍ରୀ ଶ୍ରୀ ପ୍ରକାଶ ଜାଭଡ଼େକର ଆଜି ଭାରତୀୟ ଅଟୋମୋବାଇଲ୍ ଶିଳ୍ପସଂସ୍ଥାର ସିଇଓଗୋଷ୍ଠୀଙ୍କର ଏକ ବୈଠକରେ ସେମାନଙ୍କ ସହ ବିସ୍ତୃତ ଆଲୋଚନା କରିଛନ୍ତି । କୋଭିଡ଼-19 ମହାମାରୀର ପ୍ରଭାବ ଭାରତୀୟ ଅଟୋମୋବାଇଲ୍ ଶିଳ୍କକୁ କେତେଦୂର ପ୍ରଭାବିତ କରିଛି ସେ ସଂପର୍କରେ ସେ ସେମାନଙ୍କ ସହ ପୁଙ୍ଖାନୁପୁଙ୍ଖ ଆଲୋଚନା କରିଛନ୍ତି । ଏଥିସହ ବିଭିନ୍ନ ଅଟୋ ଶିଳ୍ପସଂସ୍ଥାର ସିଇଓମାନେ ଦେଇଥିବା ପ୍ରସ୍ତାବକୁ ସେ ଧ୍ୟାନପୂର୍ବକ ଶୁଣିବା ସହ ଏଭଳି ପ୍ରଭାବକୁ କିଭଳି ପ୍ରତିହତ କରିହେବ ସେ ସଂପର୍କରେ ମଧ୍ୟ କଥାବାର୍ତ୍ତା କରିଛନ୍ତି ।
ଏହି ବୈଠକ ଭିଡ଼ିଓ କନଫରେନ୍ସିଂ ମାଧ୍ୟମରେ ଆୟୋଜିତ ହୋଇଥିଲା ଏବଂ ଏଥିରେ ଦେଶର ଅଟୋମୋବାଇଲ୍ ଶିଳ୍ପକୁ କରୋନା ପରବର୍ତ୍ତୀ ସମୟରେ କିଭଳି ଭାବେ ପୁଣି ଥରେ ସକ୍ରିୟ କରାଯାଇପାରିବ ତଥା ଜୀବନଜୀବିକା ଏବଂ ସଂପଦର ସଂଚାଳନ କରାଯାଇପାରିବ ସେ ସଂପର୍କରେ ଆଲୋଚନା କରାଯାଇଥିଲା । ମନ୍ତ୍ରୀ ଶ୍ରୀ ଜାଭଡ଼େକର କହିଲେ ଯେ, ଏହି ପ୍ରତିନିଧିମାନେ କେବଳ ସେମାନଙ୍କର ଦାବି ଉପସ୍ଥାପନ କରିନଥିଲେ ବରଂ ବିଭିନ୍ନ ସମସ୍ୟାର କିଭଳି ସମାଧାନ କରାଯାଇପାରିବ ସେ ସଂପର୍କରେ ମତାମତ ପ୍ରଦାନ କରିଥିଲେ ।
ଶ୍ରମିକମାନେ ପୁଣି ଥରେ କାର୍ଯ୍ୟରେ ଯୋଗଦେବା ପୂର୍ବରୁ ବ୍ୟାଚ୍ ଟେଷ୍ଟି, ଅନଲାଇନ୍ ପଞ୍ଜିକରଣ, ସେଲିଂ ପଏଣ୍ଟରେ ସମସ୍ତଙ୍କୁ ସାନିଟାଇଜ୍ କରିବା, ଶ୍ରମିକମାନଙ୍କ ମଧ୍ୟରେ କାର୍ଯ୍ୟକ୍ଷେତ୍ରରେ ବାସ୍ତବ ଦୂରତା ରକ୍ଷା ଭଳି ଉତ୍ତମ ପ୍ରସ୍ତାବମାନ ଉପରେ ଆଲୋଚନା କରାଯାଇଥିଲା ବୋଲି ସେ କହିଛନ୍ତି ।
ଅଟୋମୋବାଇଲ୍ ଶିଳ୍ପ କ୍ଷେତ୍ରରେ ଥିବା ବିଭିନ୍ନ ଗୁରୁତ୍ୱପୂର୍ଣ୍ଣ ପ୍ରସଙ୍ଗ ଯଥା, ଶିଳ୍ପସଂସ୍ଥାଗୁଡ଼ିକ ପୁନଃ ଖୋଲାଯିବା, ସମଗ୍ର ଭାଲ୍ୟୁ ଚେନ ସଂପୂର୍ଣ୍ଣ ରୂପେ ପୁନଃ କାର୍ଯ୍ୟକ୍ଷମ ହେବା, ଡ଼ିଲରସିପ୍ ପାଇଁ ସହଯୋଗ, ନିଯୁକ୍ତି ସହଯୋଗ ସଂପର୍କୀତ ହସ୍ତକ୍ଷେପ, ଚାହିଦା ବୃଦ୍ଧି ଏବଂ ଆର୍ଥିକ ସହଯୋଗ ଆବଶ୍ୟକତାକୁ ସମ୍ମାନର ସହ ପୂରଣ କରାଯିବା ଆଦି ପ୍ରସଙ୍ଗରେ ଆଜି ଆଲୋଚନା କରାଯାଇଛି ।
କେନ୍ଦ୍ର ମନ୍ତ୍ରୀ ସମସ୍ତଙ୍କୁ ଆଶ୍ୱାସନା ଦେଇଛନ୍ତି ଯେ, ପ୍ରମୁଖ ଶିଳ୍ପ ସଂସ୍ଥାମାନଙ୍କ ସହ ଏ ସଂପର୍କରେ ଆଲୋଚନା କରାଯାଇ ସେମାନଙ୍କ ଠାରୁ ପରାମର୍ଶ ଗ୍ରହଣ କରାଯିବ ଏବଂ ସଂପୃକ୍ତ ମନ୍ତ୍ରଣାଳୟ ଯଥା ପରିବହନ ମନ୍ତ୍ରଣାଳୟ. ବାଣିଜ୍ୟ ମନ୍ତ୍ରଣାଳୟ, ଅର୍ଥ ମନ୍ତ୍ରଣାଳୟ ଓ ଅନ୍ୟାନ୍ୟ ମନ୍ତ୍ରଣାଳୟମାନ ଏଥିରେ ପ୍ରମୁଖ ଭୂମିକା ଗ୍ରହଣ କରିବେ ।
ଶିଳ୍ପପତିମାନେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ କୋଭିଡ଼-19 ସଂକ୍ରମଣକୁ ରୋକିବା ନିମନ୍ତେ ନେଇଥିବା ଆଗୁଆ ପଦକ୍ଷେପକୁ ଭୂୟସୀ ପ୍ରଶଂସା କରିଥିଲେ । ଭାରୀ ଶିଳ୍ପ ତଥା ସରକାରୀ ଉଦ୍ୟୋଗ ରାଷ୍ଟ୍ରମନ୍ତ୍ରୀ ଶ୍ରୀ ଅର୍ଜୁନ ମେଘୱାଲ, ସଚିବ ଶ୍ରୀ ଅରୁଣ ଗୋଏଲ ଏହି ଆଲୋଚନାରେ ଅଂଶଗ୍ରହଣ କରିଥିଲେ ।
ଏହି ବୈଠକରେ ଉଭୟ ଓଇଏମର ପ୍ରତିନିଧି ଏବଂ ଅଟୋ ଯନ୍ତ୍ରାଂଶ ସେକ୍ଟରର ସିଆମର ଅଧ୍ୟକ୍ଷ ଶ୍ରୀ ରାଜନ ୱାଧେରା, ଏସିଏମଏର ଅଧ୍ୟକ୍ଷ ଶ୍ରୀ ଦୀପକ ଜୈନ ଏବଂ ଆର ସି ଭାର୍ଗବ, ଶ୍ରୀ ପବନ ମୁଂଜଲ, ଶ୍ରୀ ବିକ୍ରମ କିର୍ଲୋସ୍କର ଓ ଡ଼କ୍ଟର ପବନ ଗୋଏଙ୍କା ପ୍ରମୁଖ ସାମିଲ ଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଏମ୍ କେୟାର୍ସ ପାଣ୍ଠିରୁ ଅଣାଯିବ ଦେଢଲକ୍ଷ ୟୁନିଟ ଅକ୍ସିକେୟାର ସିଷ୍ଟମ । ଏ ବାବଦ ଖର୍ଚ୍ଚ ହେବ ୩୨୨.୫କୋଟି ଟଙ୍କା
ଅମ୍ଳଜାନ ନିୟନ୍ତ୍ରଣ ନିମନ୍ତେ ଡିଆରଡିଓର ନୂତନ ଉଦ୍ଭାବନ । ରୋଗୀଙ୍କ ଅମ୍ଳଜାନସ୍ତର ଅନୁସାରେ ପ୍ରଦାନ କରାଯିବ
ଦେଶରେ ଅକ୍ସିକେୟାର ସିଷ୍ଟମ ଆହରଣ ନିମନ୍ତେ ଡିଆରଡିଓ ଅନେକ ଶିଳ୍ପାନୁଷ୍ଠାନକୁ ହସ୍ତାନ୍ତର କରିଛି ପ୍ରଯୁକ୍ତିଜ୍ଞାନ
ଅକ୍ସିକେୟାର ସିଷ୍ଟମ ଦ୍ୱାରା ସ୍ୱାସ୍ଥ୍ୟ ଯତ୍ନ ନେଉଥିବା କର୍ମଚାରୀଙ୍କ କାର୍ଯ୍ୟଭାର ଲାଘବ ହେବ । ଏଥିରେ ଅମ୍ଳଜାନ ସ୍ତର ମାପ ସ୍ୱୟଂକ୍ରିୟଭାବେ ହୋଇପାରିବ ।
ପିଏମ୍ କେୟାର୍ସ ପାଣ୍ଠିରୁ ୩୨୨.୫କୋଟି ଟଙ୍କା ୧, ୫୦, ୦୦୦ ଅକ୍ସିକେୟାର ସିଷ୍ଟମ ଆହରଣ ପାଇଁ ମଞ୍ଜୁରୀ ପ୍ରଦାନ କରାଯାଇଛି । ରୋଗୀମାନଙ୍କୁ ଦିଆଯାଉଥିବା ଅମ୍ଳଜାନ ସ୍ତର ନିରୂପଣ ପାଇଁ ସ୍ୱୟଂକ୍ରିୟା ବିସ୍ତୁତ ବ୍ୟବସ୍ଥା ପ୍ରତିରକ୍ଷା ଗବେଷଣା ବିକାଶ ସଂଗଠନ  ଦ୍ୱାରା କରାଯାଇଛି ।
ଏହି ପଦ୍ଧତି ଦୁଇଟି ଢାଞ୍ଚାଦ୍ୱାରା ବିକଶିତ ହୋଇଛି । ମୌଳିକ ପଦ୍ଧତି ହେଉଛି ୧୦ଲିଟର ଅମ୍ଳଜାନ ସିଲିଣ୍ଡର ଗୋଟିଏ ପ୍ରେସର ରେଗୁଲେଟର ଓ ପରିବହନ ନିୟନ୍ତ୍ରକ, ଗୋଟିଏ ଆର୍ଦ୍ରତା ନିୟନ୍ତ୍ରକ ଓ ନାସା କାହାଳୀ । ଅମ୍ଳଜାନ ପରିମାଣ ଯାହା ଏହି ପଦ୍ଧତି ଜରିଆରେ ନିସୃତ ହେବ ତାହାକୁ ସ୍ୱାସ୍ଥ୍ୟକର୍ମଚାରୀମାନେ ଆଡଜଷ୍ଟ କରିବେ ଓ ଅମ୍ଳଜାନସ୍ତର ଏହି ପଦ୍ଧତି ଜରିଆରେ ନିୟନ୍ତ୍ରିତ ହେବାସହ ପ୍ରଦର୍ଶିତ ହେବ । ସ୍ୱଂୟକ୍ରିୟ ନିୟନ୍ତ୍ରଣ ଯୋଗୁଁ ମାନବ ସମ୍ବଳର ଉପଯୋଗ କମ୍ ହେବା ସହ ଆବଶ୍ୟକ ସ୍ଥଳେ ଟେଲି ପରାମର୍ଶ ହୋଇପାରିବ । ଏହି ସ୍ୱୟଂକ୍ରିୟା ପଦ୍ଧତି ଅଡିଓ ଚେତାବନୀ ମଧ୍ୟ ଅମ୍ଳଜାନ କମ୍ ବେଶୀ ହେଲେ ଦେଇପାରିବ । ଏହି ଅକ୍ସିକେୟାର ପଦ୍ଧତି ଘର, ସଙ୍ଗରୋଧ କେନ୍ଦ୍ର, କୋଭିଡ ସୁଧାର ଗୃହ ଓ ହସ୍ପିଟାଲରେ ବ୍ୟବହୃତ ହୋଇପାରିବ ।
ଏହି ଅକ୍ସିକେୟାର ପଦ୍ଧତିରେ ନନ୍ରିବ୍ରିଡର ମାସ୍କ  ସମନ୍ୱିତ ହୋଇ ରହୁଥିବାରୁ ଏଥିରେ ଶତକଡା ୩୦ରୁ ୪୦ଗୁଣ ଅମ୍ଳଜାନ ମଧ୍ୟ ବଞ୍ଚାଯାଇପାରିବ । ଡିଆରଡିଓ ମଧ୍ୟ ଏହି ଆକ୍ସିକେୟାର ବୈଷୟିକ ଜ୍ଞାନ ଅନ୍ୟାନ୍ୟ ଶିଳ୍ପ ପ୍ରତିଷ୍ଠାନଗୁଡିକୁ ମଧ୍ୟ ପ୍ରଦାନ କରିଛି ଯାହା ଫଳରେ ଦେଶବ୍ୟାପୀ ସେମାନେ ମଧ୍ୟ ଏହି ପଦ୍ଧତିର ବିକାଶ କରିପାରିବେ ।
ବର୍ତ୍ତମାନର ମେଡିକାଲ ମାର୍ଗଦର୍ଶିକା ପ୍ରତ୍ୟେକ ସଙ୍କଟାପନ୍ନ ଓ ଅତ୍ୟଧିକ ସଂକ୍ରମିତ କୋଭିଡ ରୋଗୀଙ୍କ ପାଇଁ ଅମ୍ଳଜାନ ବ୍ୟବହାର ସୁପାରିଶ କରିଛି । ବର୍ତ୍ତମାନର ଅମ୍ଳଜାନ ଉତ୍ପାଦନ ପରିବହନ ଏବଂ ଭଣ୍ଡାରଣ ବିଷୟ ବିଚାରକୁ ନେଲେ ଅମ୍ଳଜାନ ସିଲିଣ୍ଡର ସବୁଠାରୁ ଉପଯୋଗୀ । ବର୍ତ୍ତମାନ ଅଧିକରୁ ଅଧିକ କୋଭିଡ ମହାମାରୀରେ ସଂକ୍ରମିତ ହେଉଥିବା ଦୃଷ୍ଟିରୁ ଗୋଟିଏ ପଦ୍ଧତି ଦ୍ୱାରା ଅମ୍ଳଜାନର ଉପଯୋଗ ଠିକ୍ ନୁହେଁ । ଏହାର ମୁଖ୍ୟ କାରଣ ହେଉଛି ଅଧିକାଂଶ ଉତ୍ପାଦନକାରୀ ସେମାନଙ୍କ ସର୍ବାଧିକ ସାମର୍ଥ୍ୟ ଉପଯୋଗ କରୁଛନ୍ତି । ବର୍ତ୍ତମାନ ପରିସ୍ଥିତିରେ ଏକାଧିକ ପଦ୍ଧତି ପରିସ୍ଥିତିକୁ ସୁଧାରିବାରେ ବେଶ ସହାୟକ ହେବ । ବର୍ତ୍ତମାନ କାର୍ବନ -ମାଙ୍ଗାନିଜ ସିଲିଣ୍ଡର ସଂଖ୍ୟା ସୀମିତ ଥିବାରୁ ଡିଆରଡିଓ ହାଲୁକା ବସ୍ତୁ ତିଆରି ଓ ସହଜ ପରିବହନକ୍ଷମ ସିଲିଣ୍ଡର ପାଇଁ ପ୍ରସ୍ତାବ ମଧ୍ୟ ଦେଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ଅସମୀୟା ଅଭିନେତା ନିପନ ଗୋସ୍ୱାମୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ଅସମୀୟା ଅଭିନେତା ନିପନ ଗୋସ୍ୱାମୀଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଅସମୀୟା ସିନେ ଜଗତ ପ୍ରତି ବଳିଷ୍ଠ ଅବଦାନ ଥିବା ଶ୍ରୀ ନିପନ ଗୋସ୍ୱାମୀଙ୍କ ବିୟୋଗରେ ମୁଁ ଦୁଃଖିତ । ବିଭିନ୍ନ ଭୂମିକାରେ ତାଙ୍କ ଅଭିନୟକୁ ସିନେମା ପ୍ରେମୀ ମନେ ରଖିବେ । ତାଙ୍କ ପରିବାର ଓ ପ୍ରଶଂସକଙ୍କୁ ସମବେଦନା । ଓମ ଶାନ୍ତି: ପ୍ରଧାନମନ୍ତ୍ରୀ@narendramodi”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମନ କି ବାତ ପାଇଁ ଇନପୁଟ ଶେୟାର କରିବାକୁ ପ୍ରଧାନମନ୍ତ୍ରୀଙ୍କ ଆହ୍ୱାନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡିସେମ୍ବର ୨୫, ୨୦୨୨ ପୂର୍ବାହ୍ନ ୧୧ଟା ବେଳେ ପ୍ରସାରିତ ହେବାକୁ ଥିବା ମନ କି ବାତ କାର୍ଯ୍ୟକ୍ରମର ଆଗାମୀ ଅଧ୍ୟାୟ ପାଇଁ ନାଗରିକମାନଙ୍କୁ ଇନପୁଟ ଶେୟାର କରିବାକୁ ଆହ୍ୱାନ ଦେଇଛନ୍ତି । MyGov, Namo App କିମ୍ବା ୧୮୦୦-୧୧-୭୮୦୦ ନମ୍ବରରେ ନିଜ ବାର୍ତ୍ତା ରେକର୍ଡ କରାଇବାକୁ ଶ୍ରୀ ମୋଦୀ ଆହ୍ୱାନ ଦେଇଛନ୍ତି ।
MyGov ଆମନ୍ତ୍ରଣକୁ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“୨୦୨୨ର ଶେଷ #MannKiBaat ଏହି ମାସର ୨୫ ତାରିଖରେ ପ୍ରସାରିତ ହେବ । ଆପଣମାନଙ୍କ ଇନପୁଟ ପାଇଁ ଉତ୍ସୁକତାର ସହ ଅପେକ୍ଷା କରିଛି । MyGov, Namo App କିମ୍ବା ୧୮୦୦-୧୧-୭୮୦୦ ନମ୍ବରରେ ଆପଣମାନେ ନିଜ ବାର୍ତ୍ତା ରେକର୍ଡ କରାଇବାକୁ ଆହ୍ୱାନ କରୁଛି ।”
SR
(
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
ଇଣ୍ଡଷ୍ଟ୍ରିଅଲ ଗ୍ୟାସ, ଅକ୍ସିଜେନ ଓ ପେଟ୍ରୋଲିୟମ ଏକ୍ସପ୍ଲୋସିଭ ଯୋଗାଣ ସ୍ୱାଭାବିକ କରିବାକୁ ପଦକ୍ଷେପ
ଶିଳ୍ପ ସଂସ୍ଥାରେ ବ୍ୟବହୃତ ଇଣ୍ଡଷ୍ଟ୍ରିଅଲ ଗ୍ୟାସ, ଅକ୍ସିଜେନ ଓ ପେଟ୍ରୋଲିୟମ ବିସ୍ଫୋରକ  ଯୋଗାଣକୁ ସ୍ୱାଭାବିକ ତଥା ସୁସଂହତ କରିବା ପାଇଁ ପେଟ୍ରୋଲିୟମ ଓ ଏକ୍ସପ୍ଲୋସିଭ ସେଫ୍ଟି ପ୍ରତିଷ୍ଠାନ  ବିଭିନ୍ନ ପଦକ୍ଷେପ ଗ୍ରହଣ କରିଛି । ଦେଶର ହସ୍ପିଟାଲଗୁଡ଼ିକୁ ନିରବଚ୍ଛିନ୍ନ ଭାବେ ଅକ୍ସିଜେନ ଯୋଗାଣ ସହିତ ଶିଳ୍ପୋଦ୍ୟୋଗରେ ବ୍ୟବହୃତ ଗ୍ୟାସ ଓ ଏକ୍ସପ୍ଲୋସିଭ (ବିସ୍ଫୋରକ ଯୋଗାଣକୁ ସୁବ୍ୟବସ୍ଥିତ ଏବଂ ସ୍ୱାଭାବିକ କରିବାକୁ ପେସୋ ଉଦ୍ୟମ ଚଳାଇଛି । ଏହିସବୁ ଗୁରୁତ୍ୱପୂର୍ଣ୍ଣ ଗ୍ୟାସ ଯୋଗାଣରେ ଯେପରି କୌଣସି ପ୍ରତିବନ୍ଧକ ନରହେ ତାହା ନିଶ୍ଚିତ କରିବାକୁ କୁହାଯାଇଛି । କରୋନା ଭୂତାଣୁର ମୁକାବିଲା ପାଇଁ ଦେଶବ୍ୟାପୀ ଲକଡାଉନ ଘୋଷଣା ହେବା ପରେ ପରିବହନ ବ୍ୟବସ୍ଥା ପ୍ରଭାବିତ ହେବା କାରଣରୁ ଏସବୁ ଗ୍ୟାସର ଅଭାବ ଦେଖା ଦେବାର ସମ୍ଭାବନା ରହିଛି । ତେଣୁ ଆଗୁଆ ପଦକ୍ଷେପମାନ ଗ୍ରହଣ କରି ଏହି ଗ୍ୟାସ ଯୋଗାଣ ବ୍ୟବସ୍ଥାକୁ ନିରନ୍ତର କରିବାକୁ ମେସୋକୁ ବାଣିଜ୍ୟ ଓ ଉଦ୍ୟୋଗ ମନ୍ତ୍ରଣାଳୟ ପକ୍ଷରୁ ନିର୍ଦ୍ଦେଶ ଦିଆଯାଇଛି ।
ପ୍ରତିରକ୍ଷା ମନ୍ତ୍ରଣାଳୟ
ହାଲୁକା ଲଢ଼ୁଆ ବିମାନ ତେଜସ୍ ଭାରତୀୟ ବାୟୁ ସେନାରେ ତା’ର ସାତ ବର୍ଷର ସେବା ସମ୍ପୂର୍ଣ୍ଣ କରିବାକୁ ଯାଉଛି
୦୧ ଜୁଲାଇ ୨୦୨୩ ରେ, ସ୍ୱଦେଶୀ ହାଲୁକା ଲଢ଼ୁଆ ବିମାନ  ଭାରତୀୟ ବାୟୁ ସେନାରେ ନିଜର ସାତ ବର୍ଷର ସେବା ସମ୍ପୂର୍ଣ୍ଣ କରିବାକୁ ଯାଉଛି । ୨୦୦୩ ରେ ତେଜସ୍ ନାମରେ ନାମିତ ବିମାନଟି ଏକ ବହୁ-ପକ୍ଷୀୟ ଭୂମିକା ନିର୍ବାହକାରୀ ମଂଚ ଯାହା, ଏହା ଶ୍ରେଣୀର ସର୍ବଶ୍ରେଷ୍ଠ ମାନଙ୍କ ମଧ୍ୟରୁ ଅନ୍ୟତମ । ଆକାଶ ମାର୍ଗର ପ୍ରତିରକ୍ଷା, ସାମୁଦ୍ରିକ ସେବା ପରୀକ୍ଷଣ ଏବଂ ଆକ୍ରମଣରେ ଭୂମିକା ଗ୍ରହଣ କରିବାକୁ ଏହାର ପରିକଳ୍ପନା କରାଯାଇଛି । ଅନ୍ତର୍ନିହିତ ଭାବରେ ଅସ୍ଥିର ତେଜସ୍ ବେପରୁଆ ସଂଚାଳନ ଏବଂ ଉନ୍ନତ ଗତିଶୀଳତାର ସୁବିଧା ପ୍ରଦାନ କରିଥାଏ । ମଲ୍ଟି-ମୋଡ୍ ଏୟାରବର୍ଣ୍ଣ ରାଡାର, ହେଲମେଟ ମାଉଣ୍ଟେଡ ଡିସପ୍ଲେ, ସେଲଫ-ପ୍ରୋଟେକ୍ସନ ସୁଟ ଏବଂ ଲେଜର ଡେଜିଗ୍ନେସନ୍ ପଡ୍ ସହିତ ଏହାର କ୍ଷମତା ଅଧିକ ବୃଦ୍ଧି ପାଇଥାଏ ।
‘ଫ୍ଲାଇଂ ଡାଗର୍ସ୍’ ଭାବରେ ପରିଚିତ ସ୍କ୍ୱାଡ୍ରନ୍ ୪୫ ଥିଲା ତେଜସ୍କୁ ସାମିଲ୍ କରିବା କ୍ଷେତ୍ରରେ ପ୍ରଥମ ଆଇଏଏଫ୍ ସ୍କ୍ୱାଡ୍ରନ୍ । ବର୍ଷ ପରେ ବର୍ଷ ସ୍କ୍ୱାଡ୍ରନ୍ ବର୍ତ୍ତମାନର ଲଢ଼ୁଆ ବିମାନରେ ସଜ୍ଜିତ ହେବା ପୂର୍ବରୁ ଭାମ୍ପାୟାର୍ସରୁ ଗ୍ନାଟ୍ସ ଏବଂ ପରେ ମିଗ୍ -୨୧ ବିଆଇଏସ୍ ପର୍ଯ୍ୟନ୍ତ ଅଗ୍ରଗତି କରିଛି । ଫ୍ଲାଇଂ ଡାଗର୍ସଙ୍କ ଦ୍ୱାରା ଉଡ଼ାଯାଇଥିବା ପ୍ରତ୍ୟେକ ବିମାନ ଲାଇସେନ୍ସ ଉତ୍ପାଦନ ଅଧୀନରେ ହେଉ କିମ୍ବା ଭାରତରେ ଡିଜାଇନ୍ ଏବଂ ବିକଶିତ ହୋଇ ହେଉ, ଭାରତରେ ନିର୍ମିତ ହୋଇଛି । ମେ’ ୨୦୨୦ ରେ, ୧୮ ନମ୍ବର ସ୍କ୍ୱାଡ୍ରନ୍ ତେଜସ୍କୁ ସଂଚାଳନ କରିଥିବା ଦ୍ୱିତୀୟ ଆଇଏଏଫ୍ ୟୁନିଟ୍ ହୋଇଥିଲା ।
ଆଇଏଏଫ୍ ମାଲୟେସିଆର ଲିମା  - ୨୦୧୯, ଦୁବାଇ ଏୟାର ଶୋ -୨୦୨୧, ଶ୍ରୀଲଙ୍କା ବାୟୁସେନା ବାର୍ଷିକ ଉତ୍ସବ - ୨୦୨୧ , ସିଙ୍ଗାପୁର ଏୟାର ଶୋ- ୨୦୨୨ ଏବଂ ୨୦୧୭ ର ଏରୋ ଇଣ୍ଡିଆ ଶୋ ସମେତ ବିଭିନ୍ନ ଆନ୍ତର୍ଜାତିକ କାର୍ଯ୍ୟକ୍ରମରେ ବିମାନକୁ ପ୍ରଦର୍ଶିତ କରି ଭାରତ ତା’ର ସ୍ୱଦେଶୀ ଏରୋସ୍ପେସ୍ ସାମର୍ଥ୍ୟକୁ ପ୍ରଦର୍ଶନ କରିଛି । ଏହ ବିମାନ ପୂର୍ବରୁ ବିଦେଶୀ ବାୟୁସେନା ସହିତ ଘରୋଇ ବ୍ୟାୟାମରେ ଅଂଶଗ୍ରହଣ କରିଥିବା ବେଳେ, ମାର୍ଚ୍ଚ ୨୦୨୩ ରେ ବିଦେଶୀ ମାଟିରେ ସଂଯୁକ୍ତ ଆରବ ଏମିରେଟ୍ସ ଠାରେ ଏକ୍ସ-ଡେଜର୍ଟ  ଫ୍ଲାଗ୍ ତେଜସ୍ର ପ୍ରଥମ ବ୍ୟାୟାମ ଥିଲା ।
ଭାରତୀୟ ବାୟୁସେନା ତେଜସ୍ ଉପରେ ଯେଉଁ ଭରସା ରଖିଛି, ତାହା ଏହାର ୮୩ ଏଲ୍ସିଏ ଏମ୍କେ -୧ଏ ଶୃଙ୍ଖଳାରୁ ସୃଷ୍ଟି ହୋଇଛି, ଯେଉଁଥିରେ ଅତ୍ୟାଧୁନିକ ଆଭିଏନିକ୍ସ ସହିତ ଏକ ସକ୍ରିୟ ଇଲେକ୍ଟ୍ରୋନିକ୍ ପରିଚାଳନାକାରୀ (ଷ୍ଟିଅର୍ଡ ରାଡାର, ଅତ୍ୟାଧୁନିକ୍ ଇଲେକ୍ଟ୍ରୋନିକ୍ ଯୁଦ୍ଧ ସୁଟ୍ ଏବଂ ଏକ ବିୟଣ୍ଡ ଭିଜୁଆଲ୍ ରେଞ୍ଜ କ୍ଷେପଣାସ୍ତ୍ର ସାମର୍ଥ୍ୟ ରହିବ । ନୂତନ ସଂସ୍କରଣ ବର୍ଦ୍ଧିତ ଷ୍ଟାଣ୍ଡ-ଅଫ୍ ରେଞ୍ଜରୁ ଅନେକ ପ୍ରକାରର ଅସ୍ତ୍ରଶସ୍ତ୍ର ପ୍ରତି ଗୁଳି ଚଳାଇବାରେ ସକ୍ଷମ ହେବ । ଏହି ଅସ୍ତ୍ରଗୁଡିକ ମଧ୍ୟରୁ ଅନେକ ମୂଳତଃ ସ୍ୱଦେଶୀ ହେବ । ଏଲ୍ସିଏ ଏମ୍କେ -୧ଏରେ ବିମାନର ସାମଗ୍ରିକ ସ୍ୱଦେଶୀ ବିଷୟବସ୍ତୁରେ ଯଥେଷ୍ଟ ବୃଦ୍ଧି କରାଯିବ । ବିମାନର ଚୁକ୍ତିଭିତ୍ତିକ ପ୍ରଦାନ ଫେବୃଆରୀ ୨୦୨୪ ରେ ଆରମ୍ଭ ହେବ ବୋଲି ଆଶା କରାଯାଉଛି । ଆଗାମୀ ବର୍ଷ ଗୁଡିକରେ ଏଲ୍ସିଏ ଏବଂ ଏହାର ଭବିଷ୍ୟତ ପ୍ରକାରଗୁଡିକ ଭାରତୀୟ ବାୟୁସେନାର ପ୍ରମୁଖ ଆଧାର ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ଉପରାଷ୍ଟ୍ରପତି ଭାବରେ ଶପଥ ଗ୍ରହଣ କରିଥିବାରୁ ଶ୍ରୀ ଜଗଦୀପ ଧନଖରଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ଉପରାଷ୍ଟ୍ରପତି ଭାବରେ ଶପଥ ଗ୍ରହଣ କରିଥିବାରୁ ଶ୍ରୀ ଜଗଦୀପ ଧନଖରଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଶ୍ରୀ ଜଗଦୀପ ଧନଖର ଜୀ ଙ୍କ ଶପଥ ଗ୍ରହଣ ସମାରୋହରେ ଯୋଗ ଦେଇଥିଲି । ମୁଁ ତାଙ୍କୁ ଭାରତର ଉପରାଷ୍ଟ୍ରପତି ହୋଇଥିବାରୁ ଅଭିନନ୍ଦନ ଜଣାଉଛି ଏବଂ ଫଳପ୍ରଦ କାର୍ଯ୍ୟକାଳ ପାଇଁ ତାଙ୍କୁ ଶୁଭେଚ୍ଛା ଜଣାଉଛି ।”
HS
(
ଯୋଗାଯୋଗ ମନ୍ତ୍ରଣାଳୟ
ଅରୁଣାଚଳ ପ୍ରଦେଶ ଓ ଆସାମର ଦୁଇଟି ଜିଲାରେ ୟୁଏସ୍ଏଫ୍ ଯୋଜନାରେ ମୋବାଇଲ ସେବା ଯୋଗାଣ ସଂକ୍ରାନ୍ତ ପ୍ରସ୍ତାବ କ୍ୟାବିନେଟରେ ଅନୁମୋଦିତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ୟୁନିଭର୍ସାଲ ସର୍ଭିସ ଓବ୍ଲିଗେସନ ଫଣ୍ଡ  ଯୋଜନାରେ ଅରୁଣାଚଳ ପ୍ରଦେଶ ଏବଂ ଆସାମର କର୍ବିଆଙ୍ଗଲମ୍ ଓ ଦିମାହାସାଓ ଜିଲାରେ ମୋବାଇଲ ସେବା ଯୋଗାଇ ଦେବା ସଂକ୍ରାନ୍ତ ଏକ ପ୍ରସ୍ତାବ ଅନୁମୋଦନ ଲାଭ କରିଛି । ଏହି କାର୍ଯ୍ୟ ଉତ୍ତର ପୂର୍ବାଞ୍ଚଳ ରାଜ୍ୟଗୁଡିକ ପାଇଁ ଉଦ୍ଦିଷ୍ଟ ପୂର୍ଣ୍ଣାଙ୍ଗ ଟେଲିକମ୍ ବିକାଶ ଯୋଜନା ସିଟିଡିପି ଅଧୀନରେ କାର୍ଯ୍ୟକାରୀ ହେବ ।
ପ୍ରକଳ୍ପ ମାଧ୍ୟମରେ ଅରୁଣାଚଳ ପ୍ରଦେଶର 1683 ଏବଂ ଆସାମର ଉପରୋକ୍ତ ଦୁଇଟି ଜିଲାରେ ଥିବା 691ଟି ଗାଁକୁ ମୋବାଇଲ ଟେଲିଫୋନ ସେବା ଯୋଗାଇ ଦିଆଯିବ । ଏଥିପାଇଁ 2029 କୋଟି ଟଙ୍କା ଖର୍ଚ୍ଚ ହେବ । ଏହା ମଧ୍ୟରେ ପରିଚାଳନା ଖର୍ଚ୍ଚ ଅନ୍ତର୍ଭୁକ୍ତ ।
ଏ ବାବଦ ଅର୍ଥ ଟେଲିକମ୍ ବିଭାଗର ୟୁନିଭର୍ସାଲ ସର୍ଭିସ ଓବ୍ଲିଗେସନ ଫଣ୍ଡରୁ ଯୋଗାଇ ଦିଆଯିବ । 2022 ଡିସେମ୍ବର ସୁଦ୍ଧା ଏହି ପ୍ରକଳ୍ପ ନିର୍ମାଣ କାର୍ଯ୍ୟ ଶେଷ କରିବାକୁ ଲକ୍ଷ୍ୟ ରଖାଯାଇଛି । ସୂଚନାଯୋଗ୍ୟ ଯେ ଅରୁଣାଚଳ ପ୍ରଦେଶ ଓ ଆସାମର ଅନେକ ଦୂରଦୂରାନ୍ତ ଏବଂ ଅଗମ୍ୟ ଗ୍ରାମକୁ ଏ ଯାଏଁ ମୋବାଇଲ ସେବା ଯୋଗାଣ ସମ୍ଭବ ହୋଇପାରିନାହିଁ ।
ସଂପୃକ୍ତ ଗ୍ରାମଗୁଡିକୁ 4ଜି ମୋବାଇଲ ସେବା ଯୋଗାଇବା ପାଇଁ ଲକ୍ଷ୍ୟ ରଖାଯାଇଛି । ନିର୍ମାଣ କାର୍ଯ୍ୟ ପାଇଁ ପ୍ରତିଯୋଗିତାମୂଳକ ନିଲାମ ବ୍ୟବସ୍ଥାରେ ନିର୍ମାଣକାରୀ ସଂସ୍ଥାକୁ ବଛାଯିବ । ଏହି ପ୍ରକଳ୍ପ କାର୍ଯ୍ୟ ଶେଷ ହେଲେ ଅରୁଣାଚଳ ପ୍ରଦେଶ ଓ ଆସାମର ଟେଲିଫୋନ ସୁବିଧା ନ ଥିବା ଏହିସବୁ ଗ୍ରାମରେ ଡିଜିଟାଲ ସଂଯୋଗ ବୃଦ୍ଧି ପାଇବ; ଯାହା ଲୋକଙ୍କୁ ଆତ୍ମନିର୍ଭର ହେବାରେ ସହାୟକ ହେବ । ଏହାଛଡା ସଂପୃକ୍ତ ଗ୍ରାମର ଲୋକମାନେ ଦକ୍ଷତା ବିକାଶ, ବିପର୍ଯ୍ୟୟ ମୁକାବିଲା, ଇ-ପ୍ରଶାସନ, ଇ-ଶିକ୍ଷା, ସ୍ୱାସ୍ଥ୍ୟ ଏବଂ ଅନ୍ୟାନ୍ୟ ବିଭିନ୍ନ କ୍ଷେତ୍ରରେ ଉପକୃତ ହୋଇପାରିବେ । ଏହା ମଧ୍ୟ ସଂପୃକ୍ତ ଇଲାକାରେ ସ୍ଥାନୀୟ ଉଦ୍ୟୋଗର ବିକାଶକୁ ପ୍ରୋତ୍ସାହିତ କରିବା ସହ ଡିଜିଟାଲ ଇଣ୍ଡିଆ ଏବଂ ଆତ୍ମନିର୍ଭର ଭାରତର ଲକ୍ଷ୍ୟ ପୂରଣ କରିବାରେ ସହାୟକ ହେବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର କରୋନା ମୃତ୍ୟୁ ହାର ଖସିଲା 1.5 ପ୍ରତିଶତ ତଳକୁ
• 23ଟି ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳରେ ମୃତ୍ୟୁ ହାର ଜାତୀୟ ହାର ଠାରୁ ନିମ୍ନରେ
କରୋନା ମହାମାରୀ ବିରୋଧରେ ମିଳିତ ଭାବେ ଲଢ଼େଇରେ ଭାରତ ଉଲ୍ଲେଖନୀୟ ସଫଳତା ପାଇପାରିଛି । ପଜିଟିଭ୍ ତୁଳନାରେ ମୃତ୍ୟୁ ହାର  1.5%ରୁ ତଳକୁ ହ୍ରାସ ପାଇଛି । ନିମ୍ନମୁଖୀ ଧାରାରେ ଏହା ଆଜି 1.49% ରହିଛି । ପ୍ରତି ଦଶ ଲକ୍ଷଙ୍କର ଭାରତର ମୃତ୍ୟୁ ସଂଖ୍ୟା ବହୁ କମ୍ ଅର୍ଥାତ 88 ରହିଛି ।
କେନ୍ଦ୍ର ନେତୃତ୍ୱରେ ଟେଷ୍ଟ, ଟ୍ରାକ୍, ଟ୍ରେସ୍ ଏବଂ ଟ୍ରିଟ୍ ରଣନୀତି ସହ କଣ୍ଟେନମେଣ୍ଟ ନିଷ୍ପତ୍ତି, ନମୁନା ପରୀକ୍ଷାକୁ ତ୍ୱରାନ୍ୱିତ କରିବା ଓ ଡାକ୍ତରଖାନାର ଚିକିତ୍ସା ପରିଚାଳନାକୁ ସଫଳତା ମିଳିଛି । ରାଜ୍ୟ/କେନ୍ଦ୍ରଶାସିତ ଅଞ୍ଚଳ ଗୁଡ଼ିକ ଶୀଘ୍ର ଆକ୍ରାନ୍ତଙ୍କୁ ଚିହ୍ନଟ କରିବା, ତ୍ୱରିତ ସଙ୍ଗରୋଧ, ଡାକ୍ତରଖାନାରେ ଭର୍ତ୍ତି ହେଉଥିବା ଆକ୍ରାନ୍ତଙ୍କର ସମୟୋଚିତ ଚିକିତ୍ସା ଯୋଗୁ ଭଲ ଫଳ ମିଳିପାରିଛି । ଏହାଦ୍ୱାରା ଭାରତରେ କୋଭିଡ ମୃତ୍ୟୁ ହାର କମ୍ ରହିଛି ଏବଂ ଏହା ପରିଚାଳନା ସହଜ ହୋଇଛି ।
ବିଶ୍ୱରରେ କମ୍ କରୋନା ମୃତ୍ୟୁ ହାର ରଖିବାରେ ଭାରତ ଅନ୍ୟତମ ଦେଶ । ଗତ 24 ଘଣ୍ଟା ମଧ୍ୟରେ ଦେଶରେ 551 ଜଣଙ୍କ ମୃତ୍ୟୁ ହୋଇଛି । ପ୍ରତିଦିନ ମୃତ୍ୟୁ ସଂଖ୍ୟା କ୍ରମାଗତ ଭାବେ ନିମ୍ନମୁଖୀ ଧାରାରେ ରହିଛି ।
କୋଭିଡ ପରିଚାଳନାର ଅଂଶବିଶେଷ ଭାବେ ଆଇସିୟୁ ଡାକ୍ତର ଏବଂ ଡାକ୍ତରଖାନାରେ ସ୍ୱାସ୍ଥ୍ୟସେବା ପରିଚାଳନାରେ ଦକ୍ଷତା ବୃଦ୍ଧି କରିବାକୁ ସ୍ୱତନ୍ତ୍ର ପଦକ୍ଷେପ ନିଆଯାଇଛି । ଗୁରୁତର ଆକ୍ରାନ୍ତଙ୍କ ମୃତ୍ୟୁସଂଖ୍ୟା ହ୍ରାସ କରିବା ଲାଗି ଦିଲ୍ଲୀ ଏମ୍ସ ଦ୍ୱାରା ଇ-ଆଇସିୟୁ ଆରମ୍ଭ କରାଯାଇଛି । ରାଜ୍ୟ ଡାକ୍ତରଖାନା ଗୁଡ଼ିକରେ ଆଇସିୟୁ ପରିଚାଳନା କରୁଥିବା ଡାକ୍ତରମାନଙ୍କ ସହ ସପ୍ତାହକୁ ଦୁଇଥର ଅର୍ଥାତ ମଙ୍ଗଳବାର ଓ ଶୁକ୍ରବାର ଟେଲିଫୋନ ଏବଂ ଭିଡିଓ କନଫରେନ୍ସିଂ ମାଧ୍ୟମରେ ଆଲୋଚନା କରି ପରାମର୍ଶ ଦିଆଯାଉଛି । 2020 ଜୁଲାଇ 8 ତାରିଖରୁ ଏହି ପ୍ରକ୍ରିୟା ଆରମ୍ଭ ହୋଇଛି ।
ଏହାର ଫଳସ୍ୱରୂପ 23ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ମୃତ୍ୟୁ ହାର ଜାତୀୟ ହାର ଠାରୁ କମ୍ ରହିଛି ।
ମୋଟ ମୃତ୍ୟୁର 65% କେବଳ 5ଟି ରାଜ୍ୟରେ ହୋଇଛି । ମୋଟ ମୃତ୍ୟୁର 36%ରୁ ଅଧିକ କେବଳ ମହାରାଷ୍ଟ୍ରରେ ହୋଇଛି ।
ମୋଟ ମୃତ୍ୟୁର 85% କେବଳ 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ହୋଇଛି ।
6ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ମୃତ୍ୟୁ ସଂଖ୍ୟା ଶହେ ତଳେ ଥିବା ବେଳେ 8ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଏହି ସଂଖ୍ୟା ଏକ ହଜାର ତଳେ ରହିଛି ।
16ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ମୃତ୍ୟୁ ସଂଖ୍ୟା 10 ହଜାର ତଳେ ରହିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 59,454 ଆକ୍ରାନ୍ତ ସୁସ୍ଥ ହୋଇଥିବା ବେଳେ 48,268 ଟି ନୂଆ ପଜିଟିଭ୍ ମାମଲା ସାମନାକୁ ଆସିଛି । ଏଥିସହ ମୋଟ ସୁସ୍ଥଙ୍କ ସଂଖ୍ୟା 74 ଲକ୍ଷ କୁ ଅତିକ୍ରମ କରିଛି । ଦୈନିକ ସୁସ୍ଥ ସଂଖ୍ୟା ବୃଦ୍ଧି ପାଉଥିବାରୁ ଜାତୀୟ ସୁସ୍ଥ ହାର ମଧ୍ୟ ବୃଦ୍ଧି ପାଇ 91.34% ରେ ପହଞ୍ଚିଛି ।
ଭାରତରେ କ୍ରମାଗତ ଭାବେ ସକ୍ରିୟ ପଜିଟିଭ୍ ମାମଲା ହ୍ରାସ ପାଇବାରେ ଲାଗିଛି । ଏବେ ମୋଟ ପଜିଟିଭ୍ ମାମଲାର ମାତ୍ର 7.16% ସକ୍ରିୟ ମାମଲା ଭାବେ ରହିଛି, ଯାହାକି 5,82,649 । କ୍ରମାଗତ ଦ୍ୱିତୀୟ ଦିନ ପାଇଁ ଏହି ସଂଖ୍ୟା 6 ଲକ୍ଷରୁ ତଳେ ରହିଛି ।
ନୂଆ ସୁସ୍ଥଙ୍କ ମଧ୍ୟରୁ 79% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି ।
ଗୋଟିଏ ଦିନରେ କର୍ଣ୍ଣାଟକ ଓ ମହାରାଷ୍ଟ୍ରରେ ସର୍ବାଧିକ 8 ହଜାର ଲେଖାଏଁ ସୁସ୍ଥ ହୋଇଥିବା ବେଳେ ଏହା ପଛକୁ କେରଳରେ 7 ହଜାର ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ 48,268 ନୂଆ ପଜିଟିଭ୍ ମାମଲା ସାମନାକୁ ଆସିଛି ।
ନୂଆ ପଜିଟିଭ୍ ମାମଲାରୁ 78% ଆସିଛି 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ । କେରଳ ଓ ମହାରାଷ୍ଟ୍ରରେ ସର୍ବାଧିକ 6 ହଜାରରୁ ଅଧିକ ଲେଖାଏଁ ମାମଲା ଆସିଥିବା ବେଳେ ଏହା ପଛକୁ ଦିଲ୍ଲୀରୁ ଆସିଛି 5 ହଜାର ମାମଲା ।
ଗତ 24 ଘଣ୍ଟା ମଧ୍ୟରେ ଦେଶରେ 551 ଜଣଙ୍କ ମୃତ୍ୟୁ ହୋଇଛି । ଏଥିରୁ 83% ହୋଇଛି 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ । କେବଳ ମହାରାଷ୍ଟ୍ରରୁ 23% ମୃତ୍ୟୁ ମାମଲା ଆସିଛି  ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଲଚର ଓ ଆଖପାଖ ଅଞ୍ଚଳରେ ଜୀବନଶୈଳୀ ସହଜ କରିବା ପାଇଁ ହେଉଥିବା ଉନ୍ନୟନମୂଳକ କାର୍ଯ୍ୟରେ ସନ୍ତୋଷ ବ୍ୟକ୍ତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ସିଲଚର ଓ ଆଖପାଖ ଅଞ୍ଚଳରେ ଜୀବନଶୈଳୀ ସହଜ କରିବା ପାଇଁ ହେଉଥିବା ଉନ୍ନୟନମୂଳକ କାର୍ଯ୍ୟରେ ସନ୍ତୋଷ ବ୍ୟକ୍ତ କରିଛନ୍ତି ।
ସାଂସଦ ଡଃ ରାଜଦୀପ ରାୟ ଏକ ଟ୍ୱିଟ ଶୃଙ୍ଖଳରେ ସିଲଚରର ବିକାଶ ଯାତ୍ରା ସମ୍ପର୍କରେ ସୂଚନା ଦେଇଥିଲେ । ସେ କହିଥିଲେ, ଶିକ୍ଷା, ସ୍ୱଚ୍ଛତା, ସ୍ୱାସ୍ଥ୍ୟ ସେବା, ଜଳ ଯୋଗାଣ, ପରିବେଶ, ପରିବହନ, ସୁଲଭ ମୂଲ୍ୟରେ ଆବାସ, ସୁରକ୍ଷା ନିରାପତ୍ତା ଅବା ସାର୍ବଜନୀନ ସେବା ଭଳି କ୍ଷେତ୍ରରେ ଏହି ଅଞ୍ଚଳରେ ଲୋକଙ୍କ ଆର୍ଥିକ କ୍ଷମତା ସହ ଜୀବନର ଗୁଣବତ୍ତା ବଢିଛି । ସିଜିଏଚଏସ ୱେଲନେସ ସେଣ୍ଟର, ପ୍ରଧାନମନ୍ତ୍ରୀ ଗ୍ରାମ ସଡକ ଯୋଜନା , ପ୍ରଧାନମନ୍ତ୍ରୀ ଆବାସ ଯୋଜନା ଗ୍ରାମୀଣ  ଓ ଅନ୍ୟ ବିକାଶ ଉପକ୍ରମ ସମ୍ପର୍କରେ ମଧ୍ୟ କହିଛନ୍ତି, ଯାହା ସିଲଚର ଓ ଆଖପାଖ ଅଞ୍ଚଳର ଲୋକଙ୍କ ଜୀବନକୁ ସହଜ କରିଛି ।
ସାଂସଦଙ୍କ ଟ୍ୱିଟ ଶୃଙ୍ଖଳ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ବିକାଶମୂଳକ କାର୍ଯ୍ୟର ପରିଣାମ ସ୍ୱରୂପ ସିଲଚର ଓ ଆଖପାଖ ଅଞ୍ଚଳରେ ଜୀବନଶୈଳୀ ସହଜ ହେଉଥିବାରୁ ବେଶ ଖୁସି ।”
SR
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଗୃହ ମନ୍ତ୍ରଣାଳୟର ସଂଶୋଧିତ ଏକୀକୃତ ନିର୍ଦ୍ଦେଶାବଳୀ
କୋଭିଡ-19 ମହାମାରୀକୁ ରୋକିବା ପାଇଁ ଆସନ୍ତା ମାସ 3 ତାରିଖ  ପର୍ଯ୍ୟନ୍ତ ଲକଡାଉନ ଅବଧିକୁ କେନ୍ଦ୍ର ସରକାର ବୃଦ୍ଧି କରିଛନ୍ତି । ଏନେଇ ଗତକାଲି  କେନ୍ଦ୍ର ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ ପକ୍ଷରୁ ଏକୀକୃତ ନିୟମାବଳୀ ଜାରି କରାଯାଇଥିଲା । ଏହି ନିର୍ଦ୍ଦେଶାବଳୀକୁ ଭିତ୍ତିକରି ସ୍ଵରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ଭାରତ ସରକାରଙ୍କ ବିଭିନ୍ନ ମନ୍ତ୍ରଣାଳୟ, ବିଭାଗ ଓ ବିଭିନ୍ନ ରାଜ୍ୟ ତଥା କେନ୍ଦ୍ରଶାସିତ ସରକାର ପାଳନ କରିବାକୁ ଥିବା ସଂଶୋଧିତ ନିୟମାବଳୀ ପୁନଃ ଜାରି କରାଯାଇଛି । ଏହି ନିୟମାବଳୀରେ କୋଭିଡ-19 ମହାମାରୀର ପରିଚାଳନା, କାର୍ଯ୍ୟାଳୟ, କାରଖାନା ଇତ୍ୟାଦିରେ ସାମାଜିକ ଦୂରତ୍ଵ ରକ୍ଷା ନେଇ ସର୍ବନିମ୍ନ ପାଳନୀୟ ନିୟମ ଉଲଙ୍ଘନରେ ଜୋରିମାନା ଇତ୍ୟାଦି ଅନ୍ତର୍ଭୁକ୍ତ । ଏଗୁଡିକ ଆପତକାଳୀନ ପରିଚାଳନା 2005 ଆଇନ ଏବଂ ଭାରତୀୟ ପିଙ୍ଗଳ କୋଡ-1860ର ଧାରା ବଳରେ ଲାଗୁ କରାଯିବ ।
ଜନସାଧାରଣଙ୍କ ଅସୁବିଧାକୁ ଆଖିଆଗରେ ରଖି ଆସନ୍ତା 20 ତାରିଖ ଠାରୁ କେତେକ ଅତିରିକ୍ତ କାର୍ଯ୍ୟକଳାପ ପାଇଁ ଅନୁମତି ଦିଆଯିବ । ତେବେ ଏହି ଅତିରିକ୍ତ କାର୍ଯ୍ୟକଳାପଗୁଡିକର ଅନୁମତି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାରଙ୍କ ଅଧୀନରେ ଥିବା ଜିଲ୍ଲା ପ୍ରଶାସନ ଲକଡାଉନର ନିୟମକୁ କଡାକଡି ଭାବେ ପାଳନ କରି ତ୍ୱରାନ୍ୱିତ କରିବେ । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ଓ ଜିଲ୍ଲା ପ୍ରଶାସନଗୁଡିକ ବିଭନ୍ନ କାର୍ଯ୍ୟସ୍ଥଳୀ, କାରଖାନା ଓ ସରକାରୀ କାର୍ଯ୍ୟାଳୟ ଇତ୍ୟାଦିରେ ସାମାଜିକ ଦୂରତ୍ଵକୁ ଦୃଷ୍ଟିରେ ରଖି ଅନୁମତି ଦେବେ ।
ଏହି ଏକୀକୃତ ସଂଶୋଧିତ ନିୟମାବଳୀ ରାଜ୍ୟ, କେନ୍ଦ୍ରଶାସିତ ଅଞ୍ଚଳ ବା ଜିଲ୍ଲା ପ୍ରଶାସନ ଦ୍ଵାରା ଘୋଷିତ ଆବଦ୍ଧାଞ୍ଚଳ ପାଇଁ ଲାଗୁ ହେବ ନାହିଁ । ଏହି ଆବଦ୍ଧାଞ୍ଚଳରେ ଯଦି କୌଣସି ନୂଆ ସ୍ଥାନ ଯୋଡି ହୁଏ, ତେବେ ଏହି ରିହାତି ସୁବିଧାଗୁଡିକୁ ନିଲମ୍ବିତ କରାଯିବ । କେବଳ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ଦ୍ଵାରା ପ୍ରଣିତ ନିୟମାବଳୀ ହିଁ ସେହି ଅଞ୍ଚଳରେ ଲାଗୁ ହେବ ।
କେନ୍ଦ୍ର ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ ଭାରତ ସରକାରଙ୍କ ସମସ୍ତ ମନ୍ତ୍ରଣାଳୟ, ବିଭାଗ, ରାଜ୍ୟ ସରକାର ଓ କେନ୍ଦ୍ରଶାସିତ ଅଞ୍ଚଳ ପ୍ରଶାସନଗୁଡିକୁ ସଂଶୋଧିତ ନିୟମାବଳୀକୁ କଡାକଡି ଭାବେ ପାଳନ କରିବାକୁ ନିର୍ଦ୍ଦେଶ ଜାରି କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରୁଷିଆର ମସ୍କୋରେ ଆୟୋଜିତ ୱୁଶୁ ଷ୍ଟାର୍ସ ଚାମ୍ପିୟନଶିପରେ ଭାରତ ପାଇଁ ୧୭ ପଦକ ଜିତିଥିବା ମହିଳା ଆଥଲେଟଙ୍କୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରୁଷିଆର ମସ୍କୋରେ ଆୟୋଜିତ ୱୁଶୁ ଷ୍ଟାର୍ସ ଚାମ୍ପିୟନଶିପରେ ଦେଶ ପାଇଁ ୧୭ ପଦକ ଜିତିଥିବା ଭାରତୀୟ ମହିଳା ଆଥଲେଟଙ୍କୁ ଅଭିନନ୍ଦନ ଜଣାଇଛନ୍ତି ।
କେନ୍ଦ୍ର କ୍ରୀଡ଼ା ଏବଂ ଯୁବ ବ୍ୟାପାର ମନ୍ତ୍ରୀ ଶ୍ରୀ ଅନୁରାମ ସିଂ ଠାକୁରଙ୍କ ଏକ ଟୁଇଟକୁ ରିଟୁଇଟ କରି, ପ୍ରଧାନମନ୍ତ୍ରୀ କହିଛନ୍ତି:
‘ଆମ ଆଥଲେଟମାନଙ୍କୁ ଅଭିନନ୍ଦନ ।’
SR
(
ପ୍ରତିରକ୍ଷା ମନ୍ତ୍ରଣାଳୟ
ସୁଖୋଇ 30 ଏମକେ-I ରୁ ବ୍ରହ୍ମୋସ ସୁପରସୋନିକ୍ କ୍ରୁଜ୍ ମିଶାଇଲ୍ ବାୟୁ ସଂସ୍କରଣର ସଫଳ ପରୀକ୍ଷଣ
ଡିଆରଡିଓ, ବ୍ରହ୍ମୋସ, ଭାରତୀୟ ବାୟୁ ସେନା ଏବଂ ଉଦ୍ୟୋଗକୁ ପ୍ରଶଂସା କଲେ ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂ
ବ୍ରହ୍ମୋସ ସୁପରସୋନିକ୍ କ୍ରୁଜ୍ ମିଶାଇଲ୍ ର ବାୟୁ ସଂସ୍କରଣକୁ ଆଜି ଓଡ଼ିଶା ଉପକୂଳ ଠାରୁ ଦୂରରେ ଇଣ୍ଟିଗ୍ରେଟେଡ୍ ଟେଷ୍ଟ ରେଞ୍ଜ , ଚାନ୍ଦିପୁରରେ ସକାଳ 10.30 ଘ.ରେ ସୁପରସୋନିକ୍ ଲଢ଼େଇ ବିମାନ ସୁଖୋଇ 30 ଏମକେ-I ରୁ ସଫଳତା ପୂର୍ବକ ପରୀକ୍ଷଣ କରାଯାଇଛି। ଏହି ଉଲ୍ଲେଖନୀୟ ଉଡ଼ାଣରେ ବିମାନରୁ ଲଞ୍ଚ କରାଯାଇଥିବା ମିଶାଇଲ୍ ସମସ୍ତ ମିଶନ୍ ଉଦ୍ଦେଶ୍ୟକୁ ପୂରଣ କରିବା ପାଇଁ ପୂର୍ବ ନିର୍ଦ୍ଧାରିତ ଗତି ପ୍ରକ୍ଷେପଣ ପଥ  ର ଅନୁପାଳନ କରିଛି।
ଏହି ଲଞ୍ଚ ବ୍ରହ୍ମୋସର ବିକାଶରେ ଏକ ପ୍ରମୁଖ ଉପଲବ୍ଧି ଅଟେ। ଏହା ଦେଶରେ ବାୟୁ ସଂସ୍କରଣ ବ୍ରହ୍ମୋସ ମିଶାଇଲର କ୍ରମାଗତ ଉତ୍ପାଦନ ପ୍ରଣାଳୀକୁ ସ୍ପଷ୍ଟ କରିଛି। ରାମଜେଟ୍ ଇଞ୍ଜିନର ମୁଖ୍ୟ ଭାଗ ସ୍ଥାପିତ କରୁଥିବା ପ୍ରମୁଖ ଏୟାରଫ୍ରେମ୍ ଆସେମ୍ବଲି ଭାରତୀୟ ଉଦ୍ୟୋଗ ଦ୍ବାରା ସ୍ବଦେଶୀ ଭାବରେ ବିକଶିତ କରାଯାଇଛି। ଏହି ଆସେମ୍ବଲିରେ ରାମଜେଟ୍ ଇନ୍ଧନ ଟ୍ୟାଙ୍କ ଏବଂ ନ୍ୟୁମାଟିକ୍ ଇନ୍ଧନ ଯୋଗାଣ ପ୍ରଣାଳୀ ସହିତ ଅଣ-ଧାତବ ବାୟୁ ଫ୍ରେମ୍ ସେକ୍ସନ ସାମିଲ୍ ରହିଛି। ପରୀକ୍ଷଣ ସମୟରେ, ଗଠନାତ୍ମକ କାର୍ଯ୍ୟକାରୀତା ଏବଂ କାର୍ଯ୍ୟଦକ୍ଷତା ପ୍ରମାଣିତ ହୋଇଛି। ବ୍ରହ୍ମୋସର ବାୟୁ ସଂସ୍କରଣର ଗତ ପରୀକ୍ଷଣ ଜୁଲାଇ 2021 ରେ କରାଯାଇଥିଲା।
ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂ ସଫଳ ପରୀକ୍ଷଣ ଫାୟାରିଂ ପାଇଁ ପ୍ରତିରକ୍ଷା ଅନୁସନ୍ଧାନ ଏବଂ ବିକାଶ ସଙ୍ଗଠନ , ବ୍ରହ୍ମୋସ, ବାୟୁ ସେନା ଏବଂ ଉଦ୍ୟୋଗର ପ୍ରଶଂସା କରିଛନ୍ତି। ଉଡ଼ାଣ ପରୀକ୍ଷଣରେ ସାମିଲ୍ ଟିମକୁ ମଧ୍ୟ ଅଭିନନ୍ଦନ ଜଣାଇ ପ୍ରତିରକ୍ଷା ଅନୁସନ୍ଧାନ ଏବଂ ବିକାଶ ବିଭାଗର ର ସେକ୍ରେଟାରୀ ଏବଂ ଡିଆରଡିଓ ର ଚେୟାରମ୍ୟାନ ଡା. ଜି. ସତିଶ୍ ରେଡ୍ଡୀ କହିଛନ୍ତି ଯେ ଡିଆରଡିଓ ର ବିଭିନ୍ନ ଲାବୋରାଟୋରି, ଶିକ୍ଷଣ ସଂସ୍ଥା, ଗୁଣବତ୍ତା ଆଶ୍ବାସନ ଏବଂ ପ୍ରମାଣୀକରଣ ଏଜେନ୍ସି, ସାର୍ବଜନିକ କ୍ଷେତ୍ରର ଉପକ୍ରମ ଏବଂ ଭାରତୀୟ ବାୟୁ ସେନା ଏହି ଜଟିଳ ମିସାଇଲ୍ ପ୍ରଣାଳୀର ବିକାଶ, ପରୀକ୍ଷଣ, ଉତ୍ପାଦନ ଓ ସମନ୍ବିତ ପ୍ରକ୍ରିୟାରେ ସାମିଲ୍ ହୋଇଛନ୍ତି।
ବ୍ରହ୍ମୋସ ସୁପରସୋନିକ୍ କ୍ରୁଜ୍ ମିଶାଇଲର ବିକାଶ, ଉତ୍ପାଦନ ଏବଂ ବିପଣନ ପାଇଁ ଭାରତ  ଓ ରୁଷିଆ  ମଧ୍ୟରେ ଏକ ସଂଯୁକ୍ତ ଉଦ୍ୟମ ଅଟେ। ବ୍ରହ୍ମୋସ ଏକ ଶକ୍ତିଶାଳୀ ଆକ୍ରମଣାତ୍ମକ ମିଶାଇଲ୍ ଅସ୍ତ୍ର ପ୍ରଣାଳୀ ଅଟେ ଯାହାକୁ ପୂର୍ବରୁ ସଶସ୍ତ୍ର ଫୋର୍ସରେ ସାମିଲ୍ କରାଯାଇ ସାରିଛି।
BS
(Visitor Counter : 217
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇଞ୍ଜିନିୟର୍ସ ଦିବସ ଅବସରରେ ଇଞ୍ଜିନିୟରମାନଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା ଜ୍ଞାପନ
ଜୟନ୍ତୀ ଅବସରରେ ଶ୍ରୀ ଏମ. ବିଶ୍ୱେଶ୍ୱରାୟାଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଇଞ୍ଜିନିୟର୍ସ ଦିବସ ଅବସରରେ ପରିଶ୍ରମୀ ଇଞ୍ଜିନିୟର୍ସମାନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । ସେହିପରି ଜୟନ୍ତୀ ଅବସରରେ ଶ୍ରୀ ଏମ. ବିଶ୍ୱେଶ୍ୱରାୟାଙ୍କୁ ପ୍ରଧାନମନ୍ତ୍ରୀ ଶ୍ରଦ୍ଧାଞ୍ଜଳି ଜଣାଇବା ସହ ତାଙ୍କ ଉପଲବ୍ଧିଗୁଡିକୁ ସ୍ମରଣ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ସମସ୍ତ ପରିଶ୍ରମୀ ଇଞ୍ଜିନିୟର୍ସମାନଙ୍କୁ #ଇଞ୍ଜିନିୟର୍ସଦିବସର ଶୁଭେଚ୍ଛା । ଆମ ପୃଥିବୀକୁ ଉତ୍ତମ ଓ ପ୍ରଯୁକ୍ତିଗତ ଭାବେ ଆଗେଇ ନେବାରେ ସେମାନଙ୍କ ଅବଦାନକୁ ପ୍ରଶଂସା କରିବା ପାଇଁ କୌଣସି ଶବ୍ଦ ଯଥେଷ୍ଟ ନୁହେଁ । ଅସାଧାରଣ ବ୍ୟକ୍ତିତ୍ୱ ଶ୍ରୀ ଏମ. ବିଶ୍ୱେଶ୍ୱରାୟାଙ୍କୁ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି ଜଣାଇବା ସହ ତାଙ୍କ ଉପଲବ୍ଧିଗୁଡିକୁ ସ୍ମରଣ କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜଣାଶୁଣା ପରମାଣୁ ପଦାର୍ଥ ବିଜ୍ଞାନୀ ଶ୍ରୀ ବିକାଶ ସିହ୍ନାଙ୍କ ନିଧନରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜଣାଶୁଣା ପରମାଣୁ ପଦାର୍ଥ ବିଜ୍ଞାନୀ ଶ୍ରୀ ବିକାଶ ସିହ୍ନାଙ୍କ ମୃତ୍ୟୁରେ ଗଭୀର ଦୁଃଖପ୍ରକାଶ କରିଛନ୍ତି।
ପ୍ରଧାନମନ୍ତ୍ରୀ ଏକ ଟ୍ବିଟ୍ ବାର୍ତ୍ତାରେ କହିଛନ୍ତି :
ଶ୍ରୀ ବିକାଶ ସିହ୍ନା ଜିଙ୍କ ବିଜ୍ଞାନ ପ୍ରତି ବିଶେଷ କରି ପରମାଣୁ ଭୌତିକି ଏବଂ ଉଚ୍ଚ ଶକ୍ତି ଭୌତିକି କ୍ଷେତ୍ରରେ ତାଙ୍କର ଉଲ୍ଲେଖନୀୟ ଯୋଗଦାନ ପାଇଁ ସର୍ବଦା ମନେ ରହିବେ। ଏକ ଜୀବନ୍ତ ରିସର୍ଚ୍ଚ ଇକୋସିଷ୍ଟମକୁ ଆଗକୁ ବଢ଼ାଇବା ପାଇଁ ତାଙ୍କର ଉତ୍ସାହ ସ୍ମରଣୀୟ ଅଟେ। ତାଙ୍କର ମୃତ୍ୟୁରେ ଦୁଃଖ ପ୍ରକାଶ କରୁଛି। ତାଙ୍କର ପରିବାର ଏବଂ ଶୁଭଚିନ୍ତକଙ୍କ ପ୍ରତି ସମବେଦନା। ଓଁ ଶାନ୍ତି।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୋପ ଏମେରିଟସ ବେନେଡିକ୍ଟ ଷୋଡଶଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପୋପ ଏମେରିଟସ ବେନେଡିକ୍ଟ ଷୋଡଶଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ନିଜର ସମ୍ପୂର୍ଣ୍ଣ ଜୀବନକୁ ଚର୍ଚ୍ଚ ଓ ପ୍ରଭୁ ଯୀଶୁଙ୍କ ବାଣୀ ପ୍ରତି ସମର୍ପିତ କରିଥିବା ପୋପ ଏମେରିଟସ ବେନେଡିକ୍ଟ ଷୋଡଶଙ୍କ ବିୟୋଗରେ ଦୁଃଖିତ । ସମାଜ ପ୍ରତି ତାଙ୍କ ସମୃଦ୍ଧ ସେବା ପାଇଁ ସେ ସ୍ମରଣୀୟ ରହିବେ । ତାଙ୍କ ବିୟୋଗରେ ଶୋକସନ୍ତପ୍ତ ବିଶ୍ୱର ଲକ୍ଷ ଲକ୍ଷ ବ୍ୟକ୍ତିଙ୍କୁ ସମବେଦନା ଜଣାଉଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟରେ ଜଳ ଜୀବନ୍ ମିଶନର ଶତପ୍ରତିଶତ ପୂରଣ ପାଇଁ ଗୁଜୁରାଟର ଲୋକଙ୍କ ଉତ୍ସାହକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ଗୁଜୁରାଟର ମନ୍ତ୍ରୀ ଶ୍ରୀ ଋଷିକେଶ ପଟେଲଙ୍କ ହର୍ ଘର ଜଳର ପ୍ରାୟ ଶତପ୍ରତିଶତ କାର୍ଯ୍ୟ ସମାପ୍ତ ହୋଇଥିବା ଟୁଇଟର ଜବାବରେ ପ୍ରଧାନମନ୍ତ୍ରୀ ଗୁଜୁରାଟର ଲୋକଙ୍କ ଉତ୍ସାହକୁ ପ୍ରଶଂସା କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଗୁଜୁରାଟର ଲୋକଙ୍କୁ ଅଭିନନ୍ଦନ ... ଏହା ଜଳ ଶକ୍ତି ପାଇଁ ଲୋକଙ୍କ ଉତ୍ସାହକୁ ଦର୍ଶାଉଛି”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଲକ୍ସମବର୍ଗର ପ୍ରଧାନମନ୍ତ୍ରୀ ମହାମହିମ ଜାଭିଏର ବେଟେଲ ଏବଂ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ମଧ୍ୟରେ ଭର୍ଚୁଆଲ ଶିଖର ସମ୍ମିଳନୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଲକ୍ସମବର୍ଗର ପ୍ରଧାନମନ୍ତ୍ରୀ ମହାମହିମ ଜାଭିଏର ବେଟେଲଙ୍କ ମଧ୍ୟରେ ଭର୍ଚୁଆଲ ଶିଖର ସମ୍ମିଳନୀ ଅନୁଷ୍ଠିତ ହୋଇଯାଇଛି । ପ୍ରଧାନମନ୍ତ୍ରୀ ଶ୍ରୀ ମୋଦୀ କୋଭିଡ-19 ଯୋଗୁଁ ବହୁମୂଲ୍ୟ ଜୀବନହାନୀ ଘଟିଥିବା ନେଇ ଲକ୍ସମବର୍ଗ ପ୍ରଧାନମନ୍ତ୍ରୀଙ୍କ ନିକଟରେ ଶୋକ ବ୍ୟକ୍ତ କରିଥିବା ବେଳେ ପରିସ୍ଥିତିର ସୁପରିଚାଳନା ନେଇ ଜାଭିଏର ବେଟେଲ ଶ୍ରୀ ମୋଦୀଙ୍କୁ ସାଧୁବାଦ ଜଣାଇଛନ୍ତି । କୋଭିଡ ପରବର୍ତ୍ତୀ ସମୟରେ ଭାରତ-ଲକ୍ସମବର୍ଗ ମଧ୍ୟରେ ସମ୍ପର୍କକୁ ମଜବୁତ କରିବା ନେଇ ଦୁଇ ନେତା ମତ ବିନିମୟ କରିଥିଲେ । ବିଶେଷକରି ଆର୍ଥିକ ବୈଷୟିକଜ୍ଞାନ, ପରିବେଶ, ମହାକାଶ ଗବେଷଣା, ଡିଜିଟାଲ ଇନୋଭେସନ ଓ ଷ୍ଟାର୍ଟ ଅପ ନେଇ ମୁଖ୍ୟତଃ ଏହି ଆଲୋଚନା ହୋଇଥିଲା । ଉଭୟ ନେତା ଦୁଇ ଦେଶ ମଧ୍ୟରେ ଥିବା ବିଭିନ୍ନ ରାଜିନାମାର ସଫଳ ସମାପ୍ତିକୁ ସ୍ଵାଗତ କରିଥିଲେ । ଏଥିରେ ଉଭୟ ଦେଶର ଆର୍ଥିକ ଓ ବଜାର ନିୟନ୍ତ୍ରଣ, ଷ୍ଟକ ଏକ୍ସଚେଞ୍ଜ ଏବଂ ଉଦ୍ଭାବନ ସଂସ୍ଥା ଇତ୍ୟାଦି ଅନ୍ତର୍ଭୁକ୍ତ ।
ଦୁଇ ପ୍ରଧାନମନ୍ତ୍ରୀ କୋଭିଡ-19 ଭଳି ବୈଶ୍ଵିକ ମହାମାରୀରୁ ଉତ୍ପନ୍ନ ସ୍ଥିତିର ସୁଧାର ନେଇ ସହଯୋଗ, ଆତଙ୍କବାଦ ଓ ଜଳବାୟୁ ପରିବର୍ତ୍ତନ ବିଷୟ ଉପରେ ସମନ୍ଵୟ ରକ୍ଷା ପାଇଁ ସହମତି ପ୍ରକାଶ କରିଥିଲେ । ଆନ୍ତର୍ଜାତିକ ସୌରଶକ୍ତି ମେଣ୍ଟରେ ସାମିଲ ହେବା ପାଇଁ ଲକ୍ସମବର୍ଗର ଘୋଷଣାକୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ସ୍ଵାଗତ କରିଥିବା ବେଳେ ଆପତକାଳୀନ ପରିସ୍ଥିତିର ମୁକାବିଲା ନେଇ ଭିତ୍ତିଭୂମିର ବିକାଶ ଦିଗରେ ସହଯୋଗ ପାଇଁ ଆମନ୍ତ୍ରଣ ଜଣାଇଥିଲେ ।
କୋଭିଡ-19 ପରିସ୍ଥିତି ସୁଧୁରିବା ପରେ ଲକ୍ସମବର୍ଗର ପ୍ରଧାନମନ୍ତ୍ରୀ ବେଟେଲ ଭାରତ ପରିଦର୍ଶନରେ ଆସିବେ ବୋଲି ପ୍ରଧାନମନ୍ତ୍ରୀ ଆଶାବ୍ୟକ୍ତ କରିଥିଲେ । ସେହିପରି ପ୍ରଧାନମନ୍ତ୍ରୀ ନିଜର ସୁବିଧା ଅନୁସାରେ ଲକ୍ସମବର୍ଗ ପରିଦର୍ଶନ କରିବାକୁ ପ୍ରଧାନମନ୍ତ୍ରୀ ବେଟେଲ ଆମନ୍ତ୍ରଣ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦ୍ୱାଦଶ ବ୍ରିକ୍ସ ଶିଖର ସମ୍ମିଳନୀରେ ଭାରତ ତରଫରୁ ନେତୃତ୍ୱ ନେଲେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 17 ନଭେମ୍ବର 2020ରେ ରୁଷ ରାଷ୍ଟ୍ରପତି ଭ୍ଲାଦିମିର ପୁତିନଙ୍କ ଅଧ୍ୟକ୍ଷତାରେ ଅନୁଷ୍ଠିତ ଦ୍ୱାଦଶ ବ୍ରିକ୍ସ ଶିଖର ସମ୍ମିଳନୀରେ ଭାରତ ତରଫରୁ ଭର୍ଚୁଆଲ ଫର୍ମାଟରେ ନେତୃତ୍ୱ ନେଇଛନ୍ତି । ସମ୍ମିଳନୀର ଶୀର୍ଷକ ଥିଲା ‘ଅନ୍ତର୍ଜାତୀୟ ସ୍ଥିରତା, ନିରାପତ୍ତା ଏବଂ ଅଭିନବ ଅଭିବୃଦ୍ଧି’ । ବ୍ରାଜିଲ ରାଷ୍ଟ୍ରପତି ଜୈର ବୋଲସୋନାରୋ, ଚୀନ ରାଷ୍ଟ୍ରପତି ସି ଜିନପିଙ୍ଗ ଏବଂ ଦକ୍ଷିଣ ଆଫ୍ରିକା ରାଷ୍ଟ୍ରପତି ସିରିଲ ରାମାଫୋସା ପ୍ରମୁଖ ମଧ୍ୟ ସମ୍ମିଳନୀରେ ଯୋଗଦେଇଥିଲେ ।
କୋଭିଡ-19 ମହାମାରୀର ଆହ୍ୱାନ ସତ୍ତ୍ୱେ ରୁଷୀୟ ନେତୃତ୍ୱରେ ବ୍ରିକ୍ସ ଶିଖର ସମ୍ମିଳନୀ ଆୟୋଜିତ ହୋଇଥିବାରୁ ପ୍ରଧାନମନ୍ତ୍ରୀ ରୁଷକୁ ପ୍ରଶଂସା କରିଥିଲେ । ଆତଙ୍କବାଦ ବିରୋଧରେ ଲଢ଼େଇ ଏବଂ ବିଶ୍ୱ ଅର୍ଥନୀତିକୁ ଆଗେଇ ନେବାରେ ବ୍ରିକ୍ସ ଏକ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିଥିବା ସେ ଦର୍ଶାଇଥିଲେ । ଏହି ଅବସରରେ ପ୍ରଧାନମନ୍ତ୍ରୀ ମିଳିତ ଜାତିସଂଘ ଏବଂ ବିଶେଷକରି ନିରାପତ୍ତା ପରିଷଦରେ ଆବଶ୍ୟକ ସଂସ୍କାର ପାଇଁ ଆହ୍ୱାନ ଦେଇଥିଲେ । ଏଥିସହ ବିଶ୍ୱ ବାଣିଜ୍ୟ ସଂଗଠନ , ଅନ୍ତର୍ଜାତୀୟ ମୁଦ୍ରା ପାଣ୍ଠି  ଏବଂ ବିଶ୍ୱ ସ୍ୱାସ୍ଥ୍ୟ ସଂଗଠନ  ଭଳି ଅନ୍ତର୍ଜାତୀୟ ସଂସ୍ଥାକୁ ସମୟୋପଯୋଗୀ ବାସ୍ତବତା ସହ ଖାପ ଖୁଆଇବା ପାଇଁ ମଧ୍ୟ ସଂସ୍କାର ଜରୁରି ବୋଲି ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ ।
ଏହାବ୍ୟତୀତ କୋଭିଡ-19 ମହାମାରୀର ମୁକାବିଲା କ୍ଷେତ୍ରରେ ସହଯୋଗିତା ବୃଦ୍ଧି ନିମନ୍ତେ ପ୍ରଧାନମନ୍ତ୍ରୀ ଆହ୍ୱାନ ଦେବା ସହ ଭାରତ ଦ୍ୱାରା 150ରୁ ଅଧିକ ରାଷ୍ଟ୍ରକୁ ଅତ୍ୟାବଶ୍ୟକ ଔଷଧ ଯୋଗାଣ ବିଷୟରେ ମଧ୍ୟ ଉଲ୍ଲେଖ କରିଥିଲେ । ସେ ଆହୁରି କହିଥିଲେ ଯେ ଭାରତ ନେତୃତ୍ୱରେ 2021ରେ ହେବାକୁ ଥିବା ପରବର୍ତ୍ତୀ ବ୍ରିକ୍ସ ଶିଖର ସମ୍ମିଳନୀରେ ବ୍ରିକ୍ସ ରାଷ୍ଟ୍ର ମଧ୍ୟରେ ସହଯୋଗ ବୃଦ୍ଧି ଉପରେ ଭାରତ ଗୁରୁତ୍ୱ ଦେବ । ପାରମ୍ପରିକ ଔଷଧ ଓ ଡିଜିଟାଲ ସ୍ୱାସ୍ଥ୍ୟ, ଲୋକଙ୍କ ମଧ୍ୟରେ ସୁସମ୍ପର୍କ ଏବଂ ସାଂସ୍କୃତିକ ବିନିମୟ ଆଦି କ୍ଷେତ୍ରରେ ମଧ୍ୟ ଭାରତ ଫୋକସ କରିବ ବୋଲି ସେ କହିଥିଲେ ।
ଶିଖର ସମ୍ମିଳନୀର ଶେଷରେ ବ୍ରିକ୍ସ ନେତାମାନେ ‘ମସ୍କୋ ଘୋଷଣାନାମା’କୁ ଆପଣାଇଥିଲେ ।
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତେଲୁଗୁ ଅଭିନେତା ଜୟ ପ୍ରକାଶ ରେଡ୍ଡୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତେଲୁଗୁ ଅଭିନେତା ଜୟ ପ୍ରକାଶ ରେଡ୍ଡୀଙ୍କ ବିୟୋଗରେ ଗଭୀର ଶୋକ ପ୍ରକାଶ କରିଛନ୍ତି ।
ଏକ ଟ୍ଵିଟ ଯୋଗେ ସେ କହିଛନ୍ତି ଯେ, “ଜୟ ପ୍ରକାଶ ରେଡ୍ଡୀ ନିଜର ନିଖୁଣ ଅଭିନୟ ଯୋଗୁଁ ସମସ୍ତଙ୍କୁ ପ୍ରଭାବିତ କରିଥିଲେ । ତାଙ୍କର ଦୀର୍ଘଦିନର ଅଭିନୟ ଜୀବନରେ ସେ ଅନେକ ସ୍ମରଣୀୟ ଭୂମିକାରେ ଅବତୀର୍ଣ୍ଣ ହୋଇଛନ୍ତି । ତାଙ୍କ ବିୟୋଗରେ ଅଭିନୟ ଜଗତର ଅପୂରଣୀୟ କ୍ଷତି ଘଟିଛି । ମୁଁ ତାଙ୍କ ପରିବାର ଓ ପ୍ରିୟଜନମାନଙ୍କୁ ସମବେଦନା ଜଣାଉଛି” ।